Na osnovu člana 33. Statuta Općine Doboj Istok, „Služene novine općine Doboj Istok“, broj: 05/08),Općinski načelnik donosi:

**ODLUKU O DOPUNSKIM PRAVIMA**

 **PODSTICAJA U POLJOPRIVREDI**

**OSNOVNE ODREDBE**

**Član 1.**

Ovom Odlukom utvrđuju se uslovi, kriteriji, postupak i dokumentacija neophodna za ostvarivanje prava na dodjelu podsticajnih srestava za poljoprivrednu proizvodnju i druga pitanja u vezi sa novčanim podrškama finansiranih iz Budžeta općine Doboj Istok.

**Član 2.**

 Pravo na učešće za dodjeljivanje sredstava imaju svi zainteresovani građani (fizička lica i obrti), koji imaju prebivalište, bave se poljoprivredno proizvodnjom na podrućju općine Doboj Istok i ispunjavaju uslove propisane ovom Odlukom.

**Član 3.**

**USLOVI ZA OSTVARIVANJE PRAVA**

1. Da podnosilac zahtjeva ima registrovano poljoprivrdno gazdinstvo,
2. da je podnosilac zahtjeva upisan u pčelarski registar,
3. da je član udruženja pčelara „ZLATNA PČELA“ općine Doboj Istok,
4. da ima minimalno 5(pet) pčelinjih zajednica u uzgoju evidentiranih na početku sezone,
5. da ima prebivalište na područiju Općine Doboj Istok,

**Član 4.**

Općinska služba zapoduzetništvo i finansij je nosilac aktivnosti vezanih za realizaciju ove Odluke.

**POSTUPAK ZA OSTVARIVANJE PRAVA**

Uz prijavu za dodjelu podsticajnih sredstava potrebno je priložiti slijedeću dokumentaciju:

1. Zahtjev.
2. Potvrda o provedenim obaveznim mjerama,
3. Potvrda o broju obilježenik košnica,općinskog udruženja pćelara
4. Uvjerenje o izmirenim poreskim obavezama
5. Kopija lične karte

**Član 5.**

Općinski načelnik objavljuje javni poziv za podnošenje zahtijeva za dodjelu srestava za podsticaj u poljoprivredi, na web stranici i na oglasnoj ploči Općine Doboj Istok.

Javni poziv sadrži: iznos srestava podsticaja u koje se namjene dodjeljuje, uslove koje kandidat mora ispunjavati, rok za podnošenje prijava i druge potrebne podatke.

Odabir korisnika za dodjelu podsticajnih srestava vrši se na osnovu pristiglih prijava na javni poziv.

**Član 6.**

Općinski načelnik imenuje Komisiju od tri člana.

Zadatak Komisije je: pregled prispjelih prijava, evidentiranje kandidata koji ispunjavaju uslove iz Javnog poziva, vrši uviđaj na licu mjesta, sačinjavanje rang liste i nacrt odluke o odabiru korisnika poticaja u poljoprivredi sa iznosom dodjeljenih srestava, koju predlaže Općinskom načelniku.

Protiv rang liste može se uložiti žalba općinskom načelniku u roku od 8-dana od dana objavljivanja na oglasnoj ploči i web stranici Općine Doboj Istok.

Žalba se predaje na protokol općine Doboj Istok.

Općinski načelnik razmatra i donosi konačnu rang listu i Odluku o odabiru korisnika poticaja u poljoprivredi sa iznosom dodjeljenih srestava.

 O rezultatima javnog poziva, kandidati će biti obavješteni, putem oglasne ploče i web stranice Općine Doboj Istok.

**Član 7.**

Ova odluka stupa na snagu danom donošenja, a biće objavljena u Službenim novinama općine Dobo Istok, oglasnoj ploči i web stranici Općine Doboj Istok.

BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

OPĆINA DOBOJ ISTOK

 OPĆINSKI NAČELNIK

 Broj: 01-20- /20 **OPĆINSKI NAČELNIK**

Doboj Istok, 14.09 /20  **Kemal Bratić**